Fare for streikekaos under EM
Det er steile fronter i fransk arbeidsliv mellom fagforeningene og regjeringen etter at sistnevnte forsøker å få gjennom en arbeidsreform som blant annet svekker oppsigelsesvernet og åpner for langt mer fleksible arbeidstidsregler. Tusenvis har protestert i gatene den siste uken, skriver NTB. Det er ikke mange dager til fotballturistene begynner å innta de ulike EM-byene i landet. 10. juni starter mesterskapet. Konflikten må derfor løses raskt om den ikke skal gå utover EM. Tirsdag blir togtrafikken rammet av streik, opplyser det statlige togselskapet SNCF i en uttalelse. Fra torsdag vil metro og busser i Paris bli kraftig redusert. Flytrafikken blir involvert fra fredag. Kommentar: Frankrikes president i motvind før fotball-EM Sett denne? Slik sendes fotball-EM på NRK og TV 2Antallet høyhastighets TGV-tog vil halveres, og kun 40 prosent av alle regiontog vil være i bruk, ifølge France24. Andre tog vil i hovedsak kanselleres. – Jeg kommer til å fortsette, for jeg mener dette er gode reformer, har president François Hollande uttalt. Den franske turistsektoren vil kunne tape store mengder på turister som vil ha problemer med komme seg til de franske vertsbyene, som Paris, Toulouse og Marseille. Det er ikke bare streik i kollektivtrafikken som vil kunne prege Frankrike i tiden fremover. Arbeidere ved CIM, et oljelager og forsyningsselskap som håndterer om lag 40 prosent av den franske råoljeimporten har stemt for å utvide sin streik ved Le Havre til onsdag, fortalte en talsperson til Reuters. Piloter hos Air France har også stemt for å gå til streik på grunn av lønnsbetingelser, men de har ikke satt noen dato for når de går ut i streik enda, ifølge nyhetsbyrået. Alt om fotball-EM i Frankrike!
Det kan bli kaos i Frankrike i dagene før fotball-EM sparkes i gang dersom det blir streik i kollektivtrafikken i landet.